बैंक का सायरन बजा, पुलिस पहुंची तो वायर चिपके मिले
खंडवा | तीन पुलिया स्थित बैंक ऑफ महाराष्ट्र का सायरन शाम 4.45 बजे अचानक बजने लगा। शासकीय अवकाश होने से बैंक बंद था। किसी ने बैंक में सायरन बजने की सूचना पुलिस कंट्रोल रूम को दी।
10 मिनट में डायल 100 व कोतवाली टीआई अजीत पटेल भी वहां पहुंच गए। कुछ ही देर में बैंक मैनेजर व स्टाफ के कर्मचारी भी वहां पहुंचे और बैंक के ताले खोले। अंदर जाकर देखा तो सायरन के वायर आपस में चिपके मिले। प्रबंधक ने तुरंत टेक्नीशियन को बुलाकर वायरिंग में सुधार कराया। प्रबंधक ने पुलिस को बताया बैंक में किसी भी तरह की वारदात नहीं हुई। कुछ देर बाद पुलिस वहां से वापस लौट आई।
पौधारोपण कर मनाएंगे नया साल- खंडवा | लोक जनशक्ति पार्टी पौधारोपण कर नया साल मनाएंगी। जिलाध्यक्ष बुरहानुद्दीन पिनखजुरवाला ने बताया इंदौर रोड से नई अनाज मंडी जाने वाले मार्ग के डिवाइडर की कटीली झाडिय़ां हटाकर यहां पौधे रोपे जाएंगे। इस काम के लिए मनीष पटेल व दुर्गेश पटेल ने साफ-सफाई कर दी है।
hin_Deva hin_Deva hin_Deva hin_Deva